
Mozgáselemzés, mozgásjellemzők SNI és többségi diákoknál

A dolgozatban tipikusan és az atipikusan fejlődő, 12-25 éves korosztály mozgási energiáit vizsgáltuk. Korábbi tanulmányok igazolták, hogy a két csoport mozgásjellemzői és egyensúlyozási képességei között különbségek tapasztalhatóak. (C.H. Geurts, 2013) Ennek okát főként a poszturális kontroll, az egyensúlyozó képességek és az izom-idegrendszer eltéréseiben határozták meg.
A vizsgálatokat 4 km/h járás és 8 km/h futási sebességnél, futópadon végeztük, 12-25 éves korosztályban. A mérések során 29 tipikus fejlődésű és 52 atipikus fejlődésű vizsgálati alany mogásjellemzőit hasonlítottuk össze. Az atipikus fejlődésű csoportban beilleszkedési, tanulási, magatartási nehézséggel; ADHD, figyelemhiányos hiperaktivitás-zavarral; autizmus spektrumzavarral; Down szindrómával élő vizsgálati alanyok vettek részt, önkéntes alapon.
Tanulmányunk célja az volt, hogy magyarországi körülmények között is vizsgálni tudjuk ezen eltéréseket a tipikusan és az atipikusan fejlő csoport között.
Az mérések során Mobile Motion Lab rendszert használtunk, a mozgási energikat vertikális, sagittalis, medio-laterális irányban, valamint összesítve regisztráltuk. (https://mml.science/, 2022)
A mérések során vizsgált adatokból átlag értéket, gyakoriságot, leíróstatisztikai elemzést, kereszttáblaelemzést, valamint kvantitatív különbözőségvizsgálatot végeztünk. A szignifikancia vizsgálathoz független mintás t-próbát alkalmaztunk. A szignifikancia-szint minden esetben p<0.05.
Az elemzések során szignifikáns eltéréseket tapasztaltunk 4 és 8 km/h sebességnél, vertikális irányban és az összesített értékekben, illetve sagittalis irányban 8 km/h sebességnél.



